Jacques Tati

Jacques Tati, vlastným menom Jacques Tatischeff, (* 9. október 1907, Le Pecq, Francúzsko - † 5. november 1982, Paríž) bol francúzsky režisér, scenárista, herec a komik.

Životopis 
Bol francúzsko-rusko-holandsko-talianskeho pôvodu. Jeho otec Georges Emmanuel Tatischeff, narodený v roku 1875 v Paríži, bol synom Dimitrie Tatischeffa, ruského ambasádora v Paríži, a Francúzky Rose Anathalie Alinquantovej. Jeho matka Marcelle Claire van Hoffová bola taliansko-holandského pôvodu.

Ako herec začínal v krátkych filmoch, neskôr sa rozhodol okrem hrania aj režírovať. Jeho režisérskym debutom bol krátky film L’école des facteurs v roku 1947, kde vytvoril postavu poštára Françoisa. Táto postava sa objavila aj o dva roky neskôr v Tatiho prvom celovečernom filme Jour de fête. O štyri roky neskôr, v roku 1953, prichádza s ďalším celovečerným filmom Prázdniny pana Hulota (Les vacances de Monsieur Hulot) v ktorom sám stvárňuje hlavnú postavu milého pána Hulota (výsl. [Ilot]), ktorá ho neskôr preslávila po celom svete. V roku 1958 natočil komédiu Mon oncle, ktorá bola nominovaná v kategórii Najlepší zahraničný film na Oscara. Ďalším jeho celovečerným filmom bol Playtime v roku 1967, ktorý ale úspech filmu Mon oncle nedosiahol. V roku 1971 sa objavil v snímke Trafic, ale ani touto snímkou jeho jemný humor neporazil súdobé dynamické komédie. Naposledy si zahral v roku 1974 vo filme Parade.

Referencie

Iné projekty

Externé odkazy 
 
 
 Jacques Tati na FDb.cz
 Jacques Tati  
 Tatiho životopis 
 Tatiho profil

Zdroj 

Francúzski režiséri
Francúzski scenáristi
Držitelia Čestného Césara
Francúzski herci
Francúzski satirici